Kan ikke redigere indlæg efter 'x' periode - VAGcars.dk
Kan ikke redigere indlæg efter 'x' periode
Indlæg af PhillOS » 26. feb 2019, 08:59
Jeg har søgt og jeg kan se der er andre der har nævnt dette issue.
Hvorfor må man ikke redigere sit indlæg efter en periode? Er vi virkelig sådan en børnehave, at det er nødvendigt at forhindre dette?
Hvad er baggrunden for dette valg?
Re: Kan ikke redigere indlæg efter 'x' periode
Indlæg af HansH » 26. feb 2019, 09:41
PhillOS skrev: ↑
26. feb 2019, 08:59
Kort svar - ja. Det har været nødvendigt at forhindre dette.
Der er forskellige scenarier som ligger til grund for den beslutning.
- en bruger starter en tråd med et eller andet spørgsmål. Der kommer X antal svar/indlæg, og når brugeren har fået løst sit problem, eller det viser sig at det var en fejl 40 etc etc, synes vedkommende at det rigtige må være at slette sine indlæg. Det kan man så ikke, så derfor bliver de redigeret ned til et enkelt punktum el. lign. Dvs man bliver efterladt med en tråd hvor det halve af indlæggene er redigeret ned til et punktum, og dermed mister den fuldstændig sin værdi.
- en tråd fører til at en bruger skriver noget, som vedkommende senere fortryder. Det kunne være skrevet i affekt. Det kunne også være at man kom til at udstille nogle ting, som man ved nærmere eftertanke ikke skulle have gjort. Der sker derefter det samme som tidligere beskrevet - alle indlæg bliver redigeret ned til et punktum. Det er vores holdning, at man kun skal sige og skrive ting man tør og kan stå ved. Også på nettet. Derfor må man lære at tænke sig om, inden man trykker på "Indsend" knappen.
Desuden har man stadig fortrydelsesret i 2 timer efter man har skrevet et indlæg. I dette tidsrum kan man stadig nå at redigere stavefejl, fejl i links, forkert formulering osv osv ... men selvfølgelig også holdninger og meninger.
Når man er trådstarter kan man altid redigere oprindeligt opslag. Dette er primært for at tilgodese salgstråde, hvor der kan være nye billeder af en bil, ændret pris etc. etc.
kGlerup • PhillOS • DanielB12
Indlæg af PhillOS » 26. feb 2019, 10:11
Gode argumenter. Jeg kan med disse, nu bedre sætte mig ind i hvorfor der er valgt denne begrænsning. Jeg er rørerende enig i at man må stå ved sine udsagn, nøjagtigt som i den virkelige verden.
Konkret drejede det sig fra min side blot om et dobbelt indlæg jeg ved en fejl havde fået postet og blot ville rydde op efter.
Indlæg af HansH » 26. feb 2019, 10:17
Begrænsningen mht redigeringstid er ikke en del af ligningen hvis du har behov for at slette et dobbeltindlæg.
Brugere kan aldrig slette et indlæg.
Hvis det skulle ske (og det gør det jævnligt) - så smid lige en PB til en af os admin, og så rydder vi op.
Hvis jeg selv tilfældigvis kommer forbi et sådant dobbeltindlæg, så sletter jeg altid (det ene ).
Indlæg af TorbenRasmussen » 26. feb 2019, 10:44
Du kan da godt slette et indlæg inden for de 2 timer. Jeg har en fin "slet"-knap ud for mine indlæg og den virker såmen også.
Indlæg af HansH » 26. feb 2019, 10:51
Hmm.... kan faktisk godt se på forumtilladelserne at du har fat i noget, Torben.
Men.. er det så kun hvis dit indlæg er det seneste i tråden ?
Jeg mener - nu hvor jeg har skrevet et indlæg efter dit, har du så stadig en slet knap på dit indlæg for 5 min siden ? Eller nu kun redigér knappen ?
Indlæg af TorbenRasmussen » 26. feb 2019, 11:38
Den er væk nu, så det gælder kun hvis du er sidste mand.
Indlæg af HansH » 26. feb 2019, 11:40
Mange tak for hjælp med den præcisering